Publication: Magyar Közlöny
Issue: MK-2001-58 (Year: 2001, Number: 58)
Era: 1990-2004
Section: a 18/2001. (V. 23.) KöViM—BM—KöM együttes rendelethez
Paragraph Index: 608

2. A négyütemű motoros járművek környezetvédelmi felülvizsgálatára csak olyan konstrukciójú műszer alkalmazható, amely az 1. pontban foglalt feltételeken túl 2.1. a 4. pontban meghatározott módszer szerint számított lambda (λ) értéket is jelzi, és 2.2. biztosítja a képletben szereplő állandók egyszerű ellenőrzését, és — a hitelesíthető mérést biztosító technológiával — a hagyományostól eltérő tüzelőanyag (PB, földgáz, hidrogén stb.) esetén alkalmazandó, az előbbiektől eltérő számítási módhoz szükséges állandókra való átállítás megfelelőségének ellenőrzését, valamint 2.3. alkalmas az előírásnak megfelelő automatikus mérésvezérlésre (7. számú melléklet), a szakszerű végrehajtást biztosító, a rendeletben foglalt feltételek ellenőrzésére és automatikus értékelésére, továbbá 2.4. rendelkezik, vagy összekapcsolható a felülvizsgálandó gépkocsi 1. számú mellékletben foglalt adatait, mérési eredményeit és vizsgálati minősítésének eredményét — a 7. számú mellékletnek megfelelő tanúsítvány formában — legalább két példányban kinyomtatni képes egységgel.

Source: https://magyarkozlony.hu/hivatalos-lapok/aa3a96ffea40c5bf285e516b161e470da5bfd456/dokumentumok/9de40a9cd3ffe03398453c8775565856b04a0fcf/letoltes